KUUENDA KOOSSEISU

OTSUS

Haapsalu,								28. mai 2010 nr 
									Eelnõu

Volituste andmine

Juhindudes haridusseaduse § 7 lg 2 p 1, põhikooli- ja gümnaasiumiseaduse § 49 lg 2, kohaliku omavalitsuse korralduse seaduse § 6 lg 2 ning haldusmenetluse seadusest, Haapsalu Linnavolikogu otsustab:

1.	Volitada Haapsalu Linnavalitsust pidama läbirääkimisi Haridus- ja Teadusministeeriumiga ühe riigigümnaasiumi asutamiseks ja pidamiseks Haapsalu linnas.

2.	Otsus jõustub teatavakstegemisest.

Jaanus Karilaid
Volikogu esimees

SELETUSKIRI 
Eelnõule „Volituste andmine“

Haapsalu koolivõrgu korrastamist tingib esmalt asjaolu, et õpilaste arv väheneb nii linnas kui kogu maakonnas. 07.05.2010 seisuga Haapsalu üldhariduskoolides kokku 1471 õpilast nendest linna lapsed 1105.

Töötab viis kooli: Haapsalu Gümnaasium (klassid 1-12), Haapsalu Wiedemanni Gümnaasium (klassid 7-12 ), Haapsalu Linna Algkool (klassid 1-6), Nikolai Kool (klassid 1-9 veneõppekeelega) ja Täiskasvanute Gümnaasium (klassid 8-12, asub Kutsehariduskeskuse hoones).
Tuleviku prognoos:
Tabel 1
klass	2009	HNK	2010	HNK	2011	HNK	2012	HNK	2013	HNK	
1	104	16	101	16	93/4	3	125/5	8	127/5	6	
2	93	16	104	16	101/4	16	93/4	3	125/5	8	
3	91	7	93	16	104/4	16	101/4	16	93/4	3	
4	79	13	91	7	93/4	16	104/4	16	101/4	16	
5	92	7	79	13	91/4	7	93/4	16	104/4	16	
6	109	16	92	7	79/3	13	91/4	7	93/4	16	
7	150	8	109	16	92/4	7	79/3	13	91/4	7	
8	150	11	150	8	109/4	16	92/4	7	79/3	13	
9	156	11	150	11	150/6	8	109/4	16	92/4	7	
10	116	0	86/3,5	0	83/3,4	0	83/3,4	0	60/2,5	0	
11	116	0	116/5	0	86/3,5	0	83/3,4	0	83/3,4	0	
12	116	0	116/5	0	116/5	0	86/4	0	83/3,4	0	
	 	0	 	0	 	0	 	0	 	0	
kokku	1372	105	1287	110	1197	102	1139	102	1131	92	
											
Märkus: peale kaldkriipsu olev arv näitab klassikomplektide arvu. Tabelis on ainult linna lapsed. Tabelis ei ole Täiskasvanute Gümnaasiumi õpilasi. HNK – Haapsalu Nikolai Kool

Tabel 2
	
1-3klass	288	 	298	 	298	 	319	 	345	 	
4-9klass	736	 	671	 	614	 	568	 	560	 	
1-9klass	1024	 	969	 	912	 	887	 	905	 	
7-9klass	456	 	409	 	351	 	280	 	262	 	
10-12 kl	348	 	288	 	255	285/342	252	252/302	226	226/271	
7-12 kl	804	 	697	 	606	 	532	 	488	 	

Märkus: punasega on eeldatavasti gümnaasiumisse jääjate arv ( - 45% põhikooli lõpetanutest)	
õpirändega sisse, võib arv muutuda ja tõusta ca 20%		

Kvaliteetset haridust saab anda kui on täidetud olulised tingimused: 
1)	piisaval hulgal lapsi;
2)	kvalifitseeritud õpetajad,
3)	kaasaegne õpikeskkond.

Täna on Haapsalus piisavalt lapsi, kuid jagunenud erinevate koolide vahel. Kvalifitseeritud kaader, samuti jagunenud erinevate koolide vahel. Puudub kaasaegne õpikeskkond. Kõik koolihooned vajavad renoveerimist.
Tänane koolide rahastusüsteem eeldab, et klassis on 24 õpilast ja iseseisvas  gümnaasiumis vähemalt neli paralleeli ehk 288 õpilast. Haapsalus on see võimalik arvestades õpilaste rändega. Piisav õpilaste arv tagab kvalifitseeritud õpetajale tööks vajaliku koormuse.

Kuidas tagada kaasaegne õpikeskkond? Hetkel ei ole linna eelarves sellist võimalust. Arvestades Haridus- ja Teadusministeeriumi valmisolekut luua teatud hulk riigigümnaasiumeid, võiks kaaluda läbirääkimiste alustamist Haapsallu riigigümnaasiumi loomist. See tähendaks ühe koolihoone riigile müümist ning saadud vahenditega korrastada teisi haridusasutuste käsutuses olevaid hooneid.

Antud temaatikat kogunes arutama 29.aprillil 28 haridusega seotud inimest Haapsalu linnast.
Vaadeldi Haapsalu koolivõrku tervikuna kuhu olid kaasatud ka huvikoolid.
Haapsalus on ka kolm huvikooli (Muusikakool, Kunstikool ja Spordikool) kokku 618 õpilasega neist linna lapsed 468 ning huvikeskus erinevate huviringidega (käsitöö, kunst,  automudelism, lennumudelism) kus on lapsi kokku 301 neist linna lapsed 263 (andmed seisuga 20.02.2010).

Arutelude tulemusel nähti üheks koolitüübiks riigigümnaasiumi Haapsalu koolivõrgus. Samuti tehti teisi huvitavaid ja põhjendatud ettepanekuid koolivõrgu korrastamiseks. Vaata lisa.
Peeti vajalikuks läbirääkimiste alustamist Haridus- ja Teadusministeeriumiga riigigümnaasiumi loomise osas.

Linnavalitsus teeb ettepaneku eelnõu otsusena vastu võtta.

Andreas Rahuvarm
Aselinnapea
14.05.2010